Cuneiform Tablet Kt c/k 1514 (AKT 9a 71)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na um-mì-ṭá-ba-at qí-bi-ma um-ma e-nam-IŠTAR-ma a-ma-kam ta-ma-la-ki-a pu-ṭù-ri-ma 3 kà-sà-tim ù tù-dí-tám ṣa-ḫa-ar-tám le-qé-ma ki-ma ša a-tí-ma ta-áp-ṭù-ri-ni ù a-na-ku lá-dí-ú ù šu-uq-li-šu-nu-tí ù qí-bi-šu-nu-tí um-ma a-tí-ma a-ma ta ma-lá-ki-ša a-na-ku-ma áp-ṭù-ur a-ma-kam DUMU i-šu-ḫi-im É i-ma-ṣú ša i-šu-ḫi-im ṣa-áb-tí-ma a-na ša-pár-tim i-dí-šu-nu lá na-ṭù-ma mì-ma lá ú-šé-ba-lá-ki-im a-na wa-šu-ma-tù i-lá-kà ú i-ma-al-a-ma ú-šé-ba-lá-ki-im li-bi-ki lá i-lá-mì-in ḫa-nu šu-ma e-ra-ba-am ṣa-áb-tí-šu-ma 0.33333 ma-na 2 GÍN KÙ.BABBAR li-dí-na-ki-im um-mì a-tí be-el-tí a-tí i-iḫ-dí-ma té-er-tí-ki li-li-kam